**Úspešná juniorská výprava na MS a ME v Litve**

V termíne 16.08.2021 až 22.08.2021 sa konali MS a ME juniorských kategórií Formula Future v Litve/ Kaunas.

Naši športovci v neľahkých poveternostných podmienkach pri veľmi silnej konkurencii predvádzali úžasné výkony a dosiahli slušné umiestnenia.

|  |  |  |  |
| --- | --- | --- | --- |
| **Meno pretekára** | **ME paralelný slalom** | **MS paralelný slalom** | **MS**  **maneuvering** |
| Linda Šírová | 8.miesto | 9.miesto | 9.miesto |
| Ella Jung | 9.miesto | 15.miesto | 17.miesto |
| Otto Varkalis | **2.miesto** | 7.miesto | **3.miesto** |
| Nina Majerčíková | 12.miesto | **4.miesto** | 7.miesto |
| Šimon Jung | 6.miesto | **2.miesto** | 12.miesto |
| Oliver Šíra | 13.miesto | 16.miesto | 15.miesto |
| Barbara Nikolett Bazinská | 16.miesto | 20.miesto | 20.miesto |

Súťažilo sa v dvoch disciplínach – maneuvering a paralelný slalom na dvoch rôznych tratiach. Pretekári jazdili v šiestich triedach. Triedy sú zostavované podľa veku pretekárov. Jedná sa o nasledovné triedy:

Trieda Delfín 6-7 rokov

Trieda 1 8-9 rokov

Trieda 2 10-11 rokov

Trieda 3 12-13 rokov

Trieda 4 14-15 rokov

Trieda 5 16-18 rokov

Okrem jazdy na gumovom motorovom člne si pretekári precvičia aj zručnosti vo viazaní vodáckych uzlov.

Za úspechom tejto výpravy bola výborná príprava našich reprezentantov, ktorá by nebola možná bez podpory SOŠV a MŠVVaŠ SR **,, ŠPORT A SLOVENSKO DOBRÝ NÁPAD“** za čo im patrí vďaka.



